

**MTÜ PÄRNU LAHE PARTNERLUSKOGU**

**TEGEVUSPIIRKONNA STRATEEGIA**

**2014-2020**

Eelnõu november 2014

**Audru 2014**

**Sisukord**

**Sissejuhatus**

MTÜ Pärnu Lahe Partnerluskogu (PLPK) strateegia on kokkulepe uuteks arenguteks aastatel 2014-2020. PLPK koostab piirkonna arengu strateegia ja otsustab vastavalt sellele toetustaotluste rahastamise.

PLPK põhieesmärk on Leader põhimõtteid rakendades tegevuspiirkonnas tasakaalustatud kohaliku maaelu edendamine. MTÜ Pärnu Lahe Partnerluskogu loodi 16.detsembril 2003. PLPK-l on 81 liiget (2014 oktoobris), sh. 11 kohalikku omavalitsust (KOV) (9 valda, 1 linn, 6 alevikku ja 225 küla), 38 äriühingut ja füüsiliselt isikust ettevõtjat (FIE) ning 32 mittetulundusühingut (MTÜ) ja sihtasutust (SA), kes kõik tegutsevad avaliku-, era- ja kolmanda sektori võrdväärse partnerluse põhimõttel (vt. liikmete nimekiri pöördel).

**Joonis 1**. PLPK tegevuspiirkond: Audru, Häädemeeste, Kihnu, Koonga-; Saarde, Sauga, Tahkuranna ja Tõstamaa, Varbla vallad.

PLPK strateegia lähtub 2007-2013 perioodi tulemustest ja uutest järgmise perioodi väljakutsetest, milleks olulisemateks on senine elanikkonna väljaränne ja vananemine, toidu- ja energiahindade tõus, Arengustrateegia koosneb eelmise perioodi tulemuste, muutunud olukorra ja uute arenguvajaduste analüüsist ning see esitab strateegilised eesmärgid ja väljatöötatud meetmed nende rakendamiseks.

Arengustrateegia koostamiseks loodi seire komisjon ja sihtgrupid ja koguti ettepanekuid tegevusgrupi liikmetelt infokoosolekutel kõikides valdades ning erinevate sihtgruppidega, kokku 11 arutelu, kus on osales ligi 200 inimest. Strateegiat on arutanud kahel PLPK üldkoosolekul. Lisaks on strateegilisi ja tehnilisi detaile käsitletud juhatuse ja juhtgruppide koosolekutel kus arutati läbi ning suunad. PLPK liikmed osalesid Pärnumaa arengufoorumitel, tagamaks sidusust teiste regiooni strateegiate ja arengukavadega.

PLPK 2020 strateegia lähtub eelkõige Euroopa Liidu Komisjoni rakendusmäärusest (EL) nr 808/2014, 17. juuli 2014 ja Euroopa Parlamendi ja Nõukogu määruse nr 1305/2013 (17. detsember 2013), artikkel 5 prioriteet 6st, mille eesmärk on: sotsiaalne kaasamine, vaesuse vähendamine ja maapiirkondade majandusliku arengu edendamine, keskendudes järgmistele valdkondadele:

- sihtvaldkond 1A- innovatsiooni ja koostöö toetamine ning teadmistebaasi arendamine maapiirkonnas

- sihtvaldkond 6A - tegevusvaldkondade mitmekesistamise, väikeettevõtete loomise ja arendamise ning töökohtade loomise hõlbustamine;

- sihtvaldkond 6B - maapiirkondade kohaliku arengu soodustamine;

- sihtvaldkond 6C - info- ja kommunikatsioonitehnoloogia kättesaadavuse, kasutamise ja kvaliteedi parandamine maapiirkondades.

Lähtudes piirkonna vajadustest on PLPK strateegia eesmärgiks:

1. ettevõtjate konkurentsivõime tõstmine läbi ühistegevuse, ressursside väärindamise, uuenduslike lahenduste leidmise ja kasutuselevõtu;
2. kogukondade ühtsuse ja kaasatuse suurendamine:
3. piirkonna eripära turundamine Romantilisel Rannatee integreeritud kogukondliku-puhkemajandusliku arendusprogrammi ja kaubamärgi abil.

PLPK strateegia täistekst, lisad ja koosolekute protokollid leiab [www.plp.ee](http://www.plp.ee):

**MTÜ Pärnu Lahe Partnerluskogu liikmed**

|  |  |  |  |
| --- | --- | --- | --- |
| **Vald/liige** | **MTÜ** | **Ettevõtja** | **Sihtasutus** |
| Audru vald/Audru Vallavalitsus | MTÜ Eassalu-Neitsi Külaselts  MTÜ PRKS Hoiuspuu  MTÜ Pärnumaa Õpilasmalev  MTÜ Laukamari  MTÜ Audruranna  MTÜ Rabamaastik Ratsaspordiklubi | FIE Raivo Hunt  Tamme Aiandustalu  OÜ Ojako  OÜ SLP  FIE Rein Talisoo  FIE Mati Kuura Vedu  FIE Mati Keller  Doberan OÜ  OÜ Lavassaare Kommunaal  AS Andropoff |  |
| Häädemeeste vald /Häädemeeste Vallavalitsus | MTÜ Eesti Märgalade Ühing  MTÜ Häädemeeste Naisteühing Martad  MTÜ Soometsa Külaselts MTÜ Häädemeeste Ettevõtluskoda | Massiaru POÜ  OÜ Korall A.H.T  OÜ Raiesmaa  OÜ Runtzu  FIE Anu Ericsson  OÜ Pohlamoos |  |
| Kihnu vald/ Kihnu Vallavalitsus | Kihnu Mere Selts MTÜ | AS Kihnurand  Majutus OÜ | SA Kihnu Kultuuri Instituut |
| Koonga vald /Koonga Vallavalitsus | MTÜ Oidremaa Naisselts  MTÜ Pikavere Külaselts  EELK Mihkli Miikaeli Kogudus | FIE Riho Erismaa Oidremaa Mõis  FIE Urmas Vahur | Pärnumaa Loodusmälestiste SA |
| Saarde vald/  Saarde Vallavalitsus | MTÜ Tihemetsa Jahiselts  MTÜ Külaselts Iiris | FIE Peep Paimre  OÜ Ormello Kaubandus  OÜ Vasperg |  |
| Sauga vald /Sauga Vallavalitsus | MTÜ Sauga Valla Spordiklubi  MTÜ Eesti Maakarja kasvatajate Selts | OÜ Jõekääru Kämping  OÜ Nurmenuku Puhkekeskus |  |
| Tahkuranna vald/ Tahkuranna Vallavalitsus | MTÜ Tahkurandlane  MTÜ Tahkuranna Kultuuriselts  MTÜ Tahkuranna Naisselts  MTÜ SK TAHK  MTÜ Suusaklubi Jõulu | OÜ Lentsius  OÜ Golfer  OÜ Uulu Ehitus  OÜ Paesalu  OÜ Narnia  OÜ VIP Reisid  OÜ Vorstivabrik  Võiste Sadama OÜ |  |
| Tõstamaa vald/ Tõstamaa Vallavalitsus | MTÜ Tõhela Külaselts  MTÜ Tõhela Turismiarendus  MTÜ Ermistu Ürg-Ehe | FIE Ruth Vene Taltsi talu  FIE Tiit Pilt Riida Turismitalu  OÜ Motel Maria | SA Kihnu Väina Merepark  SA Tõstamaa Mõis |
| Varbla vald /Varbla Vallavalitsus | MTÜ Varbla Muuseum | FIE Anti Merila  MTÜ Paadrema Külaselts  Varbla Puhkelüla AS |  |
| PLPK tegevuspiirkonnaga kattuvates valdades tegutsevad | ELKS Pärnumaa osakond  Pärnumaa Kalurite Ühing |  |  |

**Mõisted ja lühendid**

**Leader** (Prantsuse keeles: Liaison entre Actions de Developpement de l’Economie Rurale - seosed erinevate maamajanduse arengu tegevuste vahel) – LEADER – Euroopa Liidu maaelu arendamisele suunatud era-, avaliku ja mittetulundussektori koostööl põhinev erinevaid maaelu- ja põllumajanduspoliitikaid horisontaalselt siduv abiprogramm. Programmi rakendatakse piirkonna arengustrateegia kaudu, mis on ettevalmistatud kohalike inimeste algatusel ja koostöös. Programmi ülesehitus soosib kohalike inimeste algatusvõimet ja teotahet oma kodukoha arendamiseks läbi erinevate võimaluste ja koostöövõrgustike.

**Tegevuspiirkond** – Leader tegevusgruppi kuuluvate KOV-de territoorium.

**Tegevuspiirkonnas tegutsemine- äriühing, SA või MTÜ asub oma tegevusega KTG liikmeks kuuluva valla piirkonnas,** või kes tõendab oma tegutsemist PLPK tegevuspiirkonna liikmete huvides.

**Maapiirkond** – haldusüksus, kuhu alla kuuluvad külad, alevikud/alevid ning alla 4000 elanikuga linnad (LEADERi definitsioon).

**Ääremaaline vald –** maakonna äärealal paiknev vald, mida iseloomustab enamasti keskmisest problemaatilisem sotsiaal-majanduslik areng.

**Kant -** sotsiaalne ja kultuuriline asustuse algkooslus, millel on ühine “meie-tunne”. Kant moodustub enamasti mitmest asulast. Kandid on enamasti alla 500 elanikuga, sh. ääremaa kandid alla 200 elanikuga valla sisesed piirkonnad.

KTG – Kohalik tegevusgrupp

**PLPK** – Pärnu Lahe Partnerluskogu

**KOV** –kohalik omavalitsus.

**MTÜ** – mittetulundusühing.

**Ettevõtjate MTÜ** – MTÜ, mille liikmetest üle 50% on ettevõtted.

**Tootearendus** – uue või oluliselt täiustatud toote turuletoomisele suunatud teadus- ja arendustegevus.

**Turundus** – ideede, kaupade ja teenuste kontseptsiooni, hinna, reklaami ja jaotuse planeerimise ning teostamise protsess loomaks vahetusi, mis realiseerivad individuaalseid ja organisatsioonilisi eesmärke.

**Koostöövõrgustik** – vabatahtlikkuse alusel koondunud ühiste huvide ja tegevusvaldkonnaga inimeste/organisatsioonide kogum, kus toimub eesmärgipärane suhtlemine ja tegevus uue teadmise loomiseks, vastastikuseks õppimiseks, arenguks jne.

**Kogukonnateenused** – ühtse väiksema piirkonna (küla/kandi) inimeste või nende poolt loodud organisatsioonide pakutav teenus, mis on kogukonna liikmeile tasuta või oluliselt soodsama hinnaga, põhinedes olulisel määral vabatahtlikul tööl. Näiteks kogukonna köök, lastehoid, pesumaja jms.

**Sotsiaalne ettevõtlus**- Sotsiaalne ettevõte on organisatsioon, mis tahab lahendada mõnda ühiskonna kitsaskohta. Seda teeb sotsiaalne ettevõte oma toodete-teenuste müügi abil. Ehk siis – sotsiaalne ettevõte tegutseb mingi konkreetse ühiskondliku eesmärgi saavutamise nimel, kasutades selleks ettevõtlusega teenitud tulu.

**Koostöövõrgustik** – koordineeritult huvipõhiselt ühiselt tegutsevate organisatsioonide (MTÜ, SA), ettevõtete ja/või isikute kooslus

**Koostööprojekt**- vähemalt kahte Leader tegevusgruppi ühisprojekt siseriiklikul või rahvusvahelisel tasandil.

**Ühisprojekt**- Leader tegevusgrupi sees vähemalt kahte/kolme organisatsiooni/valda koostöösse kaasav projekt.

**Piirkonna eripära**le suunatud projekt- kuidas projektitegevus piirkonna või kandi eripärast tingitud vajadusi aitab lahendada kirjeldatakse projektitaotluse eesmärgi kirjelduses.

**Indikaator (mõõdik)** – mingi nähtuse olemasolu näitaja, vahend mingi suuruse ligikaudseks mõõtmiseks. Indikaatoriga saab objektiivselt mõõta, kas tegevuse mõjul on soovitud muudatused toimunud. Indikaatorid jagunevad:

* **väljundindikaatoriteks** – mõõdab programmi/projekti abil rahastatud tegevusi ehk otseseid tulemusi (nt tee ehitamine, koolitatute arv);
* **tulemusindikaatoriteks** – iseloomustab programmi/projekti tulemusel loodud kasu või hüve, mis on mõõdetav vahetult või teatud aja möödudes pärast programmi/projekti lõppemist (nt täienduskoolituse edukalt läbinute osakaal, loodud töökohtade arv);
* **mõjuindikaatoriteks** – iseloomustab programmi rakendamisel saavutatud pikaajalisi positiivseid üldisi trende (nt külastajate arvu kasv, keskmiste sissetulekute kasv jms).

**Avalik transport** (ühistransport) – transpordiliik, mida korraldab kohalik omavalitsus või riik (ka reisiparvlaevaliiklus), mille abil tagatakse teenuse kättesaadavus sõltumata selle tasuvusest (üldjuhul doteeritakse hõredama rahvastikuga piirkondi).

**Keskus (keskuskoht)** – asula, kus paiknevad tagamaale erinevaid era- ja avalikke teenuseid pakkuvad asutused ja ettevõtted. Asula koht asustuse hierarhias sõltub teenindatava ala elanike arvust ja pindalast.

**Ääremaa e. erandolukorras olev kant** – püsiasustusega väikesaared ja järgmise tasandi keskustest liiga kaugele jäävad väikese elanike arvuga kandid, kus teenused tuleb tagada lisatoetuste abil.

**Esmatasandi teenused** – teenused, mis peavad olema inimestele igapäevaselt ja võimalikult lihtsalt kättesaadavad, mida kasutatakse perioodiliselt ning mida võib tinglikult nimetada tugiteenusteks.

**Kriteerium** – aluskokkulepe kantide ja teenuste probleemsuse üle otsustamiseks.

**Lapsehoiuteenus** – lapsehoiuteenust pakuvad tegevusloa alusel tegutsevad lapsehoidjad. Tegevusloa väljastab maavanem. Teenust reguleerib Sotsiaalhoolekande seadus.

**Polüfunktsionaalne keskus** – keskus, kus pakutakse laia hulka teenuseid.

**Polüfunktsionaalne teenindusasutus** – erinevad teenused on liidetud ühtsesse organisatsiooni, nt kasutatakse mitme erineva teenuse pakkumisel üht ruumi ja klienditeenindajat.

**Tulundusühistu** on [äriühing](http://et.wikipedia.org/wiki/%C3%84ri%C3%BChing), mille eesmärgiks on toetada ja soodustada oma liikmete majanduslikke huve läbi ühise majandustegevuse. Tulundusühistute tegevust reguleerivad tulundusühistuseadus ja [äriseadustik](http://et.wikipedia.org/wiki/%C3%84riseadustik).

1. **MTÜ Pärnu Lahe Partnerluskogu juhtimine ja töökorraldus**

PLPK kõrgeimaks juhtimisorganiks on üldkoosolek, mille pädevusse kuulub ühingu põhikirja ja eesmärgi muutmine, strateegia, tegevuskava ja eelarve vastuvõtmine ning muutmine. Samuti kinnitab üldkoosolek juhatuse liikmete arvu ja selle liikmed. Üldkoosoleku pädevuses on ka kõik teised seadusest tulenevad õigused. Üldkoosoleku moodustavad PLPK liikmed.

Organisatsiooni igapäevast tegevust korraldab juhatus, mis valib oma liikmete hulgast esimehe. Juhatuse pädevusse kuulub ühingu tegevuse korraldamine, liikmete vastuvõtmine ja väljaarvamine, strateegia ja tegevuskava ja projektitoetuste paremusjärjestuse kinnitamine. Juhatus moodustab ka projektide valikut tegeva hindamiskomisjoni ja töötab välja projektide valikupõhimõtted. Juhatus vastutab ka põhivara soetamise ja laenude võtmise eest. Juhatuse otsusega võetakse tööle töötajad ning määratakse neile tasu. Juhatuse esimehe tasu määrab üldkoosolek. Juhatuse pädevusse kuulub ühtlasi tegevusgrupi toetuse või projektitoetustega seotud otsuste langetamine ning komisjonide moodustamine.

Tegevusgrupi juhatus on alates 18.06.2014 19-liikmeline.

Kontrollorganiks on kolmeliikmeline revisjonikomisjon, mille koosseisu kuuluvad kõigi kolme sektori esindajad.

Käesoleva strateegia koostamiseks ja rakendamiseks moodustati PLPK juhatuse liikmete ja tegevbüroo baasil järgmised komisjonid:

1. Ettevõtlusse arenduskomisjon, mille ülesandeks on PLPK kui arendusorganisatsiooni arendamine, sh PLPK algatatud kaasamistegevused ja ettevõtlusmeetme väljatöötamine strateegiasse.

2. Kogukonna arenduskomisjon, mille ülesandeks on PLPK kui arendusorganisatsiooni arendamine, sh PLPK algatatud kaasamistegevused ja kogukonna meetme väljatöötamine strateegiasse.

3. PLPK tegevuspiirkonna kui terviku Romantilise Rannatee arenduskomisjon, mille ülesandeks on PLPK kui arendusorganisatsiooni arendamine, sh PLPK algatatud kaasamistegevused ja PLPK arendava Romantilise Rannatee meetme väljatöötamine strateegiasse.

4. Seirekomisjon, mille ülesandeks on strateegia rakendamise analüüsi koostamine ja ettepanekute koostamine 2014-2020 perioodiks.

Tegevuspiirkonnas toimuvad infopäevad kõikides valdades, kus osalevad komisjonide liikmed. Seirereiside käigus külastatakse teostatud projekte, analüüsitakse strateegia eesmärkide täitmist, õpitakse edulugudest. Iga aasta detsembris toimuva meeskonnakoolituse raames tehakse kokkuvõtteid aasta tulemustest, kuhu kaasatakse maksimaalselt tegevuspiirkonna erinevaid sihtgruppe ja antakse tagasisidet PLPK liikmetele strateegia elluviimisest. Edulugudest antakse välja PLPK kalender, mis sisaldab järgmise aasta piirkonnaspetsiifilisi sündmusi, et aegsasti kaasata koostööle tegevuspiirkonna huvipõhiseid sihtgruppe.

Taotluste hindamist teostab hindamiskomisjon, kuhu kaasatakse lisaks PLPK liikmetele vajadusel eksperte väljastpoolt tulenevalt hinnatavate projektide spetsiifikast lähtudes.

Hindamiskomisjoni liikme esitatud või temaga seotud taotluste arutlusel peab vastav komisjoni liige ennast otsuse tegemisest taandama. Riskide vähendamiseks määratakse igale hindamiskomisjoni liikmele asendusliige. Kõigi komisjonide töökorrad kinnitab juhatus.

Kõikide PLPK juhtimisstruktuuri juures peetakse kinni põhimõttest, et kolmanda ja erasektori esindajad koos peavad moodustama vähemalt 51% igast otsuseid tegeva tööorgani kinnitatud koosseisust.

Projektide hindamiskomisjoni puhul on arvestatud, et kaasatud oleksid era-, avaliku- ja kolmanda sektori esindajad kõigist liikmesvaldadest.

PLPK büroo asub Pärnumaal, Audru alevikus, Lihula mnt 10. Büroo on avatud esmaspäevast reedeni kella 8.00-17.00.

Tegevmeeskonna tööd juhib PLPK tegevjuht, kelle ülesanded on alljärgnevad:

* Organisatsiooni organisatoorne, sisuline juhtimine;
* ühingu töö planeerimine ja tegevuseks vajalike eelarveprojektide koostamine ning juhatusele esitamine;
* ühingu tegevuse tulemuslikkuse ja eesmärgipärasuse analüüsimine;
* infovahetus organisatsioonis,
* ühingu tegevusest tuleneva aruandluse õigeaegne esitamine ja koostamine;
* arendusstrateegiate koostamne ja korraldamine;
* tagada PLPK dokumentide korrashoid.

PLPK büroos töötavad lisaks tegevjuhile:

* täiskohaga konsultant-sekretär;
* meetmespetsialist-raamatupidaja töökoormusega 0,8;
* meetmespetsialist 0,5 töökoormusega.
* Raamatupidajal ja meetmespetsialistidel on õigus tööd teha ka kodukontoris.
* Juhatuse esimees koormusega 45 tundi kuus.
* MTÜ Pärnu Lahe Partnerluskogu asutamiskoosolek toimus 16.detsembril 2003. a,
* PLPK on Eestis esimesena asutatud Euroopa Liidu Leader-programmi põhimõtteid jälgiv tegevusgrupp.

1. **Eelneva Leader perioodi kogemused, strateegia eesmärkide täitmisest**

2007-2013 PLPK liikmeskond kasvas kuuest KOV-ist saanud 9-le. Ühisprojektid on olnud edukad, eriti rahvusvahelised koostööprojektid. Romantiline Rannatee - ettevõtjate, KOV-ide ja MTÜ-de tegevusgrupiülene koostööprojekt on piirkonna arengule esitanud omanäolise väljakutse koostööks.

Eelmise perioodi jooksul esitati PLPK viide meetmesse kokku 483 projekti, millest positiivse rahastamisotsuse on saanud seisuga 2014 oktoober 295 projekti.

Lähtuvalt strateegia koostamise raames toimunud infokoosolekutest, ümarlaudadest ning erinevatest aruteludest saab välja tuua, et esimest Leader-perioodi ilmestavad järgmised positiivsed kogemused:

1. Piirkondlike ja regionaalsete ettevõtjate koostöövõrgustike arenguprojekt Romantiline Rannatee;
2. rahvusvahelised koostööprojektid: “Soome-Eesti-Venemaa noorte laagrid FIN EST RURAL YOUTH CAMP.”, “Keskaja Festivalid”, viie riigi Leader tegevusgrupi osalusel ja “Dare to Dream”, kolme erineva maa käsitööliste koostööprojekt (Eestist PLPK, Soomest Outokaira Touttamhan, Rootsist Tornedahl-Leader KTG);

2008-2013 kehtinud strateegias olid määratud üldeesmärgid ja alaeesmärgid, neile konkreetseid sihttasemeid ja sihteesmärke määratud ei olnud, mida on käesolevas strateegias parandatud. Määratud olid küll tulemusnäitajad strateegiliste eesmärkide saavutamiseks rakendatavate meetmete raames, kokku viis meedet. Samas võib juhatuse ja üldkoosolekule esitatud seirekomisjoni hinnangu alusel väita (vt lisa3), et eesmärgid on üldjoontes saavutatud ehk on piirkond aktiveeritud koostööle, mida oli ka oodatud. Tegevusgrupil on kavas perioodi lõpus välja anda trükis ellu viidud projektidest.

Eelmisel perioodil oli projektitoetusi võimalik taotleda viies PLPK meetmes:

1. MEEDE 1 „Koostöö, koolitus ja teavitustegevus.“

2. MEEDE 2 „Külade elukeskkonna uuendamine ja arendamine.“

3. MEEDE 3 „Noorte kaasamine kogukonna elukeskkonna parendamisse.“

4. MEEDE 4 "Ettevõtluse konkurentsivõime tõstmine."

5. MEEDE 5 "Turismi edendamise meede-Romantiline Rannatee."

Strateegia eesmärkide täitmine oli konkreetsemalt lahti kirjutatud iga meetme eesmärkides, mida hinnati projektitaotluses 0-10 punktiga. Kokku hinnati igat projekti 9 hindamiskriteeriumi lõikes ja vastavalt pingereale eraldati projektitaotlustele 2007-2013 toetust 3 133680 €, tegevusgrupi administreerimiseks suunati 782 811€

Kogu Leader toetus PLPK-le KTG-le perioodil 3 916 491€.

Kõige aktiivsemalt on olnud Kihnu ja Tõstamaa valla taotlejad. PLPK ühisprojektid on aidanud tasandada piirkonnas toetust elaniku kohta 17,85 eurot. Saarde vald liitus PLPK tegevusega 2010 ja Lavassaare vald 2009, mis 2014 kuulub Audru valla koosseisu. Sauga vallas on olnud taotlejate aktiivsus madalaim, mis viitab kogukonna vähesele aktiivsusele ja kolme sektori koostöö realiseerimata võimalustele linnalähedases piirkonnas.

**Joonis 2.** Projektitoetused perioodil 2009-2013 PLPK tegevuspiirkonnas eurot elaniku kohta.

**Joonis 3.** PLPK projektitoetused eurodes aastate lõikes 2009-2014

Projektide hindamine toimus 12 voorus, neist 4 voorus olid avatud kõik meetmed korraga ja 8 voorus olid avatud meetmed osaliselt. Projektitaotlusi hinnati 10 liikmelises hindamiskomisjonis individuaalselt, vajadusel arutasid komisjoniliikmed projektitaotlusi koos hindamiskomisjoni koosolekutel.

PLPK tegevuse vahehindamisel vaadeldi täpsemalt 90 projekti. Nende projektide lõikes oli võimalik valimikus tuvastada innovaatilisi aspekte ca 57% taotluste, neist enim oli seotud tööhõive ja tegevustega ja kohaliku identiteedi ja kultuuri ning elanikkonna mobiliseerimisega. Koostööd sisaldavaid projekte oli 54% valimikust, neist enim oli projekte, mis ei viidud ellu koostöös, kuid mis tekitasid koostööpotentsiaali tulevikus. Kui senised projektid on olnud suunatud pigem investeeringutele.

2013.aastal läbiviidud kohalike tegevusgruppide strateegiate vahehindamise põhjal on Pärnu Lahe Partnerluskogu senise strateegia rakendamisega saavutatud tulemusi ja mõju hinnatud kokkuvõtvalt valdavalt pigem piisavaks, mida tulevikus oleks soovitav konkretiseerida.

1. **Tegevuspiirkonna põhinäitajad, muutused ja vajadused**
   1. **MTÜ Pärnu Lahe Partnerluskogu piirkonna lühiiseloomustus**

PLPK tegevuspiirkond asub Pärnumaal Pärnu lahe ümber. PLPK kogupindala on 2782,48 km2, 57,9% Pärnumaa territooriumist ja 6,15% vabariigi pindalast). 2014 esimesel jaanuaril elas PLPK tegevuspiirkonna 9 kohaliku omavalitsuse (sh. 1 linn, 6 alevikku ja 225 küla), 2782 km2 22483 inimest, keskmiselt 8,4 km2 kohta (Eestis keskmine 29). Koonga ja Varbla vallas on elanikkonna tihedus alla 3 elaniku km2 kohta. PLPK-ga vahetult piirnevas Pärnus on 40 tuhat elanikku.

**Joonis 4**. Rahvastiku tihedus PLPK piirkonnas. (Allikas: Eesti Statistika).

Tegevuspiirkonnas on 242 km rannajoont, Kihnu ja Manija saared ning arvukalt veekogusid, millest suuremad on Ermistu, Tõhela ja Lavassaare järved. Meri ja vaheldusrikas loodus loob eeldused puhkemajanduse ja turismi arendamiseks: rannakülade miljööd, kalastamine, linnuvaatlemine. Suur osa PLPK tegevuspiirkonna territooriumist kuulub NATURA 2000 looduskaitse võrgustikku, sellel asub 38 kaitseala Pärnu maakonna 44 kaitsealast, sh Kihnu Väina Merepark. Sisemaal on arvestavad maa- ja metsaressursid, saab harrastada matkamist, loodus- ja jahiturismi.



* 1. **Rahvastik ja selle ümberpaiknemine**


PLPK tegevuspiirkonna elanikkond kahaneb küll mõnevõrra aeglasemalt kui Eestis keskmiselt. Piirkond saab elanikke juurde mujalt väljastpoolt Harjumaad. Kiirelt kahaneb püsielanikkond aga Pärnust kaugemates ja eriti eraldatud sisemaa kantides. Samas toimub (peamiselt Pärnust pärit) elanike siirdumine linnalähedastesse valdadesse Saugas, Audrus ja Tahkurannas.

Tabel 2. Elanike arv 2010-2014 PLPK valdades. (Allikas: Statistikaamet seisuga 1.01.2014)

|  |  |  |  |  |  |  |  |
| --- | --- | --- | --- | --- | --- | --- | --- |
| Vald/aasta | 2009 | 2010 | 2011 | 2012 | 2013 | 2014 | % 2009-14 |
| Audru | 5497 | 5503 | 5486 | 5469 | 5434 | 5840[[1]](#footnote-1) | 95 |
| Häädemeeste | 3060 | 2987 | 2891 | 2858 | 2761 | 2659 | 87 |
| Kihnu | 636 | 692 | 711 | 715 | 726 | 716 | 113 |
| Koonga | 1271 | 1260 | 1231 | 1215 | 1176 | 1150 | 90 |
| Lavassaare | 640 | 536 | 533 | 514 | 489 | \* | \* |
| Saarde | 4755 | 4629 | 4552 | 4447 | 4347 | 4190 | 88 |
| Sauga | 3711 | 3740 | 3970 | 4059 | 4070 | 4080 | 110 |
| Tõstamaa | 1537 | 1490 | 1467 | 1452 | 1400 | 1387 | 90 |
| Tahkuranna | 2311 | 2329 | 2321 | 2341 | 2334 | 2320 | 100 |
| Varbla | 966 | 966 | 970 | 943 | 924 | 896 | 93 |
| Kokku | 24384 | 24132 | 24132,00 | 24013 | 23661 | 23238 | 95 |

2014 1. jaanuaril elas PLPK piirkonnas 0-29.a. vanuses lapsi ja noori 7607, ehk 34% kogu piirkonna elanikkonnast (vt Lisa 2). Viimase viie aasta jooksul on PLPK tegevuspiirkonnas elanikkond vähenenud 1067 inimese võrra, viimase kolme aasta jooksul 501 võrra, sh. 300 alla 29.a. vanuseid.




Joonis 5. Pärnumaa KOV elanike arvu muutus 2000-2011 ja 2008 suvise elanikkonna kasv. (Allikas: Statistikaamet REL 2011 ja Ahas 2011)

Joonis 7. Lapsed ja noored (0-29) PLPK valdades 2013-2014.

Jonis puudu.


Joonis 6. PLPK valdade elanikkonna suhteline muutus 2000=100%. (Allikas: Statistikaamet REL 2011)

Elanikkonna väljaränne tuleneb esmalt vanusstruktuurist – 1980ndate suured põlvkonnad siirduvad suurematesse linnadesse õppima ja tööle. Oluline mõju on aga olnud ka majanduse struktuurimuutusel, millega esma- ja tööstussektoris on globaliseerumise, sisendtegurite hinnatõusu ja uute tehnoloogiate rakendamisega palju töökohti kadunud. Kuna Pärnumaal olid 2000ndatel valdavad nn. vana majanduse tööstused: tekstiil, puidutöötlemine, mööbel ja väga suure osakaaluga ehitus, siis 2008-10 kriisi ajal vähenes hõive siin suhteliselt enam. Pärnumaal on 2011 rahvaloenduse andmetel suurim välismaal töötajate osakaal[[2]](#footnote-2) (joonis X). Nii on igati **asjakohane PLPK senisest suurem tähelepanu töökohtade loomisele** ja ettevõtete konkurentsivõime kasvatamisele, et võimaldada palgatõusu.



Joonis 8. Välismaal töötavate püsielanike osakaal. Pärnumaal on enim välismaal töötavaid inimesi. (Allikas: Statistikaamet, REL 2011)

Pärnust kaugemal asuvatel rannikutel laieneb rekreatiivne maakasutus ja kasvab sessonne osa-aja elanikkond. Arvestades elanikkonna vananemist nii Eestis kui ka mujal Euroopas on see väga tõenäoliselt jätkuv trend, sõltudes küll juurdepääsust, turvalisusest ja teatud kohalikest teenustest (internet, arstiabi jms.). Osa-aja/suveelanikud piirkonna keskmisest elanikust jõukamad ja haritumad ning üldjuhul ka valmis kohaliku kogukonna hüvanguks panustama. Seega on **oluline suveelanike vahetu kaasamine kogukonnatöösse: nii Leader tegevustesse kui ka ettevõlusse.**



Joonis 9. Pärnumaa tööjätuealiste (65-74) ja noorte (15-29) rändesaldo kordajad (‰) 2000-2011. (Allikas: Statistikaamet REL 2011)

Kanditi on PLPK rahvastikumuutused omakorda erinevad. Pärnumaa maakonnaplaneeringu teemaplaneeringus “Maakonna sotsiaalne infrastruktuur” alusel on eristatud 46 kanti. Kandid on teemaplaneeringus jaotatud 4 rühma – linnalähedased kandid, maalised keskuskandid, maalised kandid ja ääremaa kandid. Suurimad kandid kuuluvad linnalähedaste ja maaliste keskuskantide rühma, muud (maalised) kandid on enamasti alla 500 elanikuga, sh ääremaa kandid alla 200 elanikuga. Elanike arv on väheneb maalistes ja ääremaalistes kantides. Ääremaalisi kante iseloomustab tööeast vanemate märksa kõrgem osatähtsus, mis üldjuhul tähendab, et nende inimeste juurdepääs teenustele on raskendatud.

Kasvav on elanikkond 10 kandis, kus on teenuste defitsiit, kuid kus inimesed saavad oma teenused Pärnust. Oluline on nende uute asumite „sisseelamine“ ja kogukondade kujundamine. 14 kanti on stabiilse elanikkonnaga. 22 kahanevas kandis on avalike teenuste ja eriti erateenuste pakkumine vähese tasuvuste tõttu probleemne, mistõttu **ääremaalistes kantides on eriti oluline arendada kohapealseid kogukonnateenuseid.**

Tabel 3. Rahvastikutrendid PLPK kantides.

|  |  |  |
| --- | --- | --- |
| Kandi rahvastiku trend | Kantide arv | Kandi nimi |
| Kasvav | 7 | Audru, Lindi, Jõõpre, Sauga, Tammiste, Urge, Uulu |
| Pigem kasvav | 3 | Häädemeeste, Võiste, Tõstamaa |
| Stabiilne | 14 | Kihnu, Aruvälja, Kihlepa-Soomra, Seliste, Kavaru, Saulepi, Oidremaa, Mihkli, Soometsa, Kabli, Saarde, Kastna, Treimani, Kilingi-Nõmme |
| Pigem kahanev | 5 | Itra, Koonga, Veelikse, Lodja, Lavassaare |
| Kahanev | 17 | Manija, Pootsi, Tõhela, Tihemetsa, Paatsalu, Paadrema, Kõima, Tarva, Laiksaare, Tali, Massiaru Veelikse, Jäärja, Tõlla, Kanaküla, Lõpe, Varbla |

PLPK tegevuspiirkonna tervikuna elanikkonna vanuseline struktuur halveneb ja tööealiste osakaal ülalpeetavatesse väheneb. Tööealiste ja ülalpeetavate osakaalud on tasakaalus linnalähedastes Audru vallas ja Sauga vallas ja Tahkuranna vallas. Demograafilise tööturusurve indeks halveneb kõikides Pärnust kaugemates valdades. Juba praegu on uute töötajate leidmine raskendatud, mistõttu tuleb **erilist tähelepanu pöörata noorsootööle (seltsitegevuse korraldamine, klubid jms), noorte kohaliku ettevõtetega sidumise ja neile ühtlasi elamistingimuste (üürikorterid) loomisega.**

Tabel 4. Demograafilise tööturusurve indeksi muutus kohalikes omavalitsustes 2009-2014 (Allikas: Statistikaamet)

|  |  |  |  |  |  |  |  |
| --- | --- | --- | --- | --- | --- | --- | --- |
| Vald/aasta | 2009 | 2010 | 2011 | 2012 | 2013 | 2014 | Muutus 2009-2014 |
| Audru | 0,95 | 0,96 | 0,94 | 0,99 | 1,01 | 1 | 0,05 |
| Häädemeeste | 0,98 | 0,96 | 0,9 | 0,87 | 0,8 | 0,87 | -0,11 |
| Kihnu | 0,78 | 0,74 | 0,63 | 0,59 | 0,69 | 0,97 | 0,21 |
| Koonga | 0,85 | 0,88 | 0,94 | 0,96 | 0,76 | 0,73 | -0,12 |
| Saarde | 0,72 | 0,65 | 0,65 | 0,62 | 0,61 | 0,68 | -0,04 |
| Sauga | 1,02 | 0,93 | 0,92 | 0,96 | 1,35 | 1,02 | 0 |
| Tahkuranna | 1,01 | 0,89 | 0,86 | 0,84 | 1 | 0,95 | -0,06 |
| Tõstamaa | 1,01 | 0,95 | 0,87 | 0,82 | 0,68 | 0,76 | -0,25 |
| Varbla | 0,67 | 0,71 | 0,71 | 0,72 | 0,74 | 0,93 | 0,26 |
| PLPK keskmine | 0,89 | 0,85 | 0,82 | 0,82 | 0,85 | 0,88 | -0,01 |

Palgatöötajate osatähtsus on suurem linna lähedal olevates valdades, palka saavaid tööinimesi on vähem Varbla ja Koonga ning Kihnu vallas. Kaugemates kantides on suurem ka kodus töötajate ja pensionäride osakaal. Ilmselt saabki ääremaalistes valdades, kust linna tööle sõitmine on liiga kulukas, valdama talu- ja pereettevõtlus. Senisest enam tuleks **toetada neid inimesi, kes loovad endale ja pereliikmetele ise töökoha ja väärtustavad nii ka kohalikke ressursse.**

* 1. **Ettevõtlus**

PLPK tegevuspiirkonnas oli Statistikaameti andmetel 31.12.2013.a seisuga 2 548 ettevõtet, neist 1020 osaühingut ning 909 FIE-t. Mittetulundusühingute arv oli 480 ning sihtasutusi oli 11. Viimase viie aastaga on ettevõtete arv suurenenud 33%, osaühingute arv 40%. Füüsilisest isikust ettevõtjate arv suurenenud 38% ja aktsiaseltside arv kõikunud 1-ühiku piires. 2009-2013 on lisandunud osaühinguid 293 ja füüsilisest isikust ettevõtjaid 252. Samas ei ole teada palju nendest firmadest on reaalselt aktiivsed (nt. on osad OÜd on loodud saamaks auto hankimisel käibemaksusoodustust). Valdavalt on ettevõtete arvu juurdekasv toimunud Pärnu linnaregioonis: kaugemates piirkondades on ettevõtlusaktiivsus madal ja probleeme oskustööjõu puudusega. PLPK tegevuspiirkonnas on ettevõtteid 1000 elaniku kohta enam Kihnu, Sauga, Tõstamaa ja Varbla vallas – kaugemates kantides on samas vähem palgasaajaid

Tabel 5. Registreeritud majandusüksused PLPK tegevuspiirkonnas 31.detsembri 2013 seisuga (Allikas: Statistikaamet)

|  |  |  |  |  |  |  |
| --- | --- | --- | --- | --- | --- | --- |
| **Registreeritud ettevõtted** | **2009.a** | **2010.a** | **2011.a** | **2012.a** | **2013.a** | **Muutus 2009-2013** |
| Registreeritud objektid kokku | 1 917 | 2 384 | 2 453 | 2 505 | 2 548 | **631** |
| Füüsilisest isikust ettevõtja | 657 | 1 024 | 978 | 948 | 909 | **252** |
| Täisühing | 0 | 0 | 0 | 0 | 0 |  |
| Usaldusühing | 6 | 8 | 2 | 2 | 0 | **-6** |
| Osaühing | 727 | 780 | 871 | 951 | 1 020 | **293** |
| Aktsiaselts | 28 | 28 | 29 | 28 | 27 | **-1** |
| Tulundusühistu | 5 | 5 | 4 | 5 | 4 | **-1** |
| Mittetulundusühing | 383 | 426 | 456 | 459 | 480 | **97** |
| Sihtasutus | 13 | 13 | 13 | 12 | 11 | **-2** |

Tabel 6. Ettevõtluse tegevusalade struktuur (va FIE-d). (Allikas: Äriregister 2013)

|  |  |  |
| --- | --- | --- |
| Tegevusala | 2013 | Osakaal % |
| Põllumajandus, metsamajandus ja kalapüük | 175 | 17 |
| Töötlev tööstus | 102 | 10 |
| Ehitus | **206** | **19** |
| Hulgi- ja jaekaubandus; mootorsõidukite ja mootorrataste remont | 166 | 16 |
| Veondus ja laondus | 105 | 10 |
| Majutus ja toitlustus | 50 | 5 |
| Info ja side | 16 | 2 |
| Kinnisvaraalane tegevus | 48 | 5 |
| Kutse-, teadus- ja tehnikaalane tegevus | 79 | 7 |
| Haldus- ja abitegevused | 60 | 6 |
| Tervishoid ja sotsiaalhoolekanne | 12 | 1 |
| Kunst, meelelahutus ja vaba aeg | 18 | 2 |
| Muud teenindavad tegevused | 21 | 2 |
| **Kokku** | **1058** | **100** |

2013. aasta lõpu seisuga on tegevuspiirkonnas enim ehitusettevõtteid, järgnevad põllumajandus, metsamajandus ja kalapüük ning hulgi- ja jaekaubandus; mootorsõidukite ja mootorrataste remont veondus ja laondus. Majutus- ja toitlustusettevõtete osakaal on vaid 5%, mis on tagasihoidlik, kui arvestada Pärnu piirkonna puhkemajanduslikku suunitlust ja lisandunud üle-eestilise tähtsusega atraktsioone (Lottemaa, Audru ringrada). PLPK tegevuspiirkonnas on samuti vaid 52 kohalikku toorainet töötlevat ettevõtet (vt. tabel 7). Seega on ilmne, et **olemasolevate ressursside kohapealsel väärindamisel on veel võimalusi**. Lisaks põllumajandus-kalandus-metsasaaduste töötlemisele on globaalsel turul kasvavad võimalused käsitöö, puidu-, metalli-, masinate jt. just nišitoodete valmistamisel.

Mikroettevõtete koondmajandusnäitajad, sh. kasumlikkus ja hõive on isegi mõnevõrra paremad kui suurematel üle 10 töötajaga firmadel (vt. tabel 8). Nii peaks see mikro- ja pereettevõtete toetamisel olema julgustav. Sealjuures tuleb arvestada, et eriti just esmasektori ja isikuteeninduse väikefirmades on osa käivet varjatud, mistõttu reeglina on nende majandusseis parem.

Tabel 7. PLPK tegevuspiirkonnas kohaliku toorainet töötlevad ettevõtted 2012.a

|  |  |
| --- | --- |
| PLPK tegevuspiirkonnas kohaliku toorainet töötleva tööstuse tegevusala | a/v arv |
| Toitu töötlevad emtak: 10111-11071 | 19 |
| Puidu töötlemine, emtak: 16101-16262 | 22 |
| Kivid, savi töötlemine, emtak: 23311-23709 | 4 |
| Liiv muu kaevandamine, emtak: 8111-8122 | 7 |
| Kokku | 52 |

Tabel 8. (Allikas: Ettevõtete aastaaeruannete andmebaas)

|  |  |  |  |  |  |  |  |
| --- | --- | --- | --- | --- | --- | --- | --- |
| Äriühingute majanduslikud näitajad aastal 2012 Pärnumaa PLPK tegevuspiirkonnas | | | | | | |  |
| töötajate arv | äriühingute arv | ärikasum € | % | puhaskasum € | % | töötajate arv | % |
| 10 ja enam töötajaga | 56 | 199 003 363 | 51 | 173 756 459 | 45 | 1523 | 49 |
| kuni 9 töötajat | 1027 | 190 190 941 | 49 | 208 594 309 | 55 | 1572 | 51 |
| kokku | 1083 | 389 194 304 | 100 | 382 350 768 | 100 | 3095 | 100 |

PLPK tegevuspiirkonna keskmine brutopalk on Pärnu maakonna brutotulust mõnevõrra kõrgem, Eesti keskmisest oluliselt madalam (vt tabel 9), kuid Soomest kordades madalam. Ettevõtted ei suuda praeguse palgataseme juures enam leida uusi töötajaid. Suurimad palgatulud on linnalähedaste Tahkuranna, Sauga ja Audru valdades, kus asuvad suuremad ettevõtted. PLPK sisesed erinevused on tegelikult suuremad kui PLPK keskmise võrdlus Eesti keskmisega. Piirkondlik palgalõhe viitab ühelt poolt vajadusele **luua tegevuspiirkonda kõrgemapalgalisi,** sh. pere- ja mikrofirmade **töökohti**, et töötajad ei lahkuks ja paraneks ettevõtluse jätkusuutlikkus, ja teisalt jälle vajadusele **teha Pärnus ja selle lähialadel olevad kõrgemapalgalised töökohad ääremaa elanikele kättesaadavaks**.

Tabel 9 Palgatöötaja kuu keskmine brutotulu 2009-2013.a. (Allikas: Statistikaamet)

|  |  |  |  |  |  |  |
| --- | --- | --- | --- | --- | --- | --- |
| Vald/aasta | 2009 | 2010 | 2011 | 2012 | 2013 | Muutus % 2009-2013 |
| Audru | 694 | 698 | 728 | 759 | 811 | 117 |
| Häädemeeste | 643 | 643 | 676 | 704 | 753 | 117 |
| Kihnu | 693 | 742 | 760 | 757 | 788 | 114 |
| Koonga | 579 | 586 | 607 | 638 | 714 | 123 |
| Saarde | 644 | 645 | 671 | 717 | 768 | 119 |
| Sauga | 706 | 706 | 740 | 789 | 847 | 120 |
| Tahkuranna | 697 | 698 | 746 | 800 | 849 | 122 |
| Tõstamaa | 650 | 661 | 693 | 712 | 753 | 116 |
| Varbla | 638 | 666 | 691 | 724 | 792 | 124 |
| **PLPK** | **660** | **672** | **701** | **733** | **786** | **119** |
| Pärnumaa | 659 | 694 | 710 | 749 | 769 | 117 |
| ***Eesti*** | ***784*** | ***767*** | ***798*** | ***844*** | ***949*** | ***121*** |

Kohtumistest ja intervjuudest ettevõtjatega on ilmnenud järgmised võimalused ja probleemid.

1. Kohalike ressursside kasutamisel on veel reservi. Eeldades, et nn. euroheina niitmine väheneb, siis peaks reaalsesse kasutusse tulema täiendavaid maid, et **laiendada taime-, lamba- ja veisekasvatust**. Põllumajandustootjate ja -saadusi töötlevate organisatsioonide toetamise eesmärk võiks olla nii tootmist laiendada ja tuua tegutsema uusi liikmeid, et kohalikku tööhõivet ning omanikutulu kasvatada.
2. Seni läheb suurem osa elusloomadest, piimast, kalast ja taimesaadustest piirkonnast ja isegi Eestist välja, osa toormest (nt. lambanahad ja vill koguni hävitatakse). Ratsionaalne oleks **kasvatada kohapealsete ressursside töötlusastet ja sellega ka lisandväärtust**. Toetada saaks otse-tootjalt-tarbijale (OTT) jt. turundusvõrgustike arendamist (nt. varustamaks turismiettevõtjaid, Pärnumaa koole ja Pärnu linnapiirkondade elanikke kohaliku toiduga), kodu- ja väiketootmise sisseseade soetamist, olemasolevate töötlemisvõimsuste (tapamajad, külmhooned jms.) laialdasemat rakendamist, huvipõhist tootearendust ja turundust.
3. Kaugemate kantide alustavad ettevõtjad ei ole kaugeltki võrreldavad konkurentsiolukorras Pärnu linnas või inna lähedal tegutsevate firmadega, kellel on käe-jala juures ettevõtluskeskus, töötukassa, kutse- ja kõrgkoolid jt. teadmisi ning ka riiklikku tuge vahendavad struktuurid. Ääremaa ettevõtja lihtsalt ei tea kõiki võimalusi. Ääremaa ettevõtjatel ei ole praktiliselt võimalik saada ka laenu, kuna nende kinnisvara maksumus hinnatakse hüpoteegina väga alla. Ka EASi tootearendusmeetmed ja on suunatud suuremahulistele teaduspõhistele arendusprojektidele, mis ei ole mikroettevõtetele sobivad. Omavalitsuste tahe ja ka võimekus ettevõtlust arendada on kesine. Valdav osa kohalikke omavalitsusi (KOV) tegelevad ja soovivad tegeleda sellega, mida nad oskavad – so. ennekõike sotsiaalinfra arendamisega. See aga tähendab, et on PLPKl **oluline toetada uus- ja väikeettevõtjate võrgustamist ja nõustamist, seda eriti ääremaaliste kantides**. Väheoluline ei ole ka ettevõtete (erialaliitude kaudu) **töötajate koolituse ja tootearenduse toetamine**: kontaktide loomine disaini- ja arendusfirmade ning ülikoolidega.
4. Ettevõtjate keskmine vanus kasvab. Seetõttu on kriitiline ette valmistada uue põlvkonna ettevõtjad, kes võtavad üle talud, teenindusettevõtted ja väiketootmised. Parim ettevõtja on kohalik ettevõtja. Seetõttu on oluline noorte varane (juba põhikooli ajal) sidumine kohaliku ettevõtlusega, aga ka hilisem kaasamine praktikate ja tööharjutuse raames. Et just väikeettevõtetele on praktikantidega tegelemine vähese inimvara tõttu raskendatud, siis oleksid **õigustatud praktikatoetuste skeemi laialdasem rakendamine** (ka tööstus-teenindusettevõtetes) leidmaks nii uusi töötajaid, aga ka tulevasi ettevõtjaid ja juhte.
5. Energia hind pikas perspektiivis kasvab. See tähendab kaugemate kantide ettevõtjatele suuremaid kulutusi. Samas on piirkonnas alakasutatud energiaressursid: tuul, päike ja biomass (puit, roog, hein), mida rakendades saaks ääremaalised piirkonnas hoopis odava energia konkurentsieelise. Igati asjakohane oleks **toetada roheenergia teadmiste hankimist ning (näidis)rakendusi,** millega kogukonnad ja ettevõtted saaksid üle minna kohalike kütuste kasutamisele (mis omakorda annab täiendavaid töökohti ja omanikutulu).
6. Lisaks ääremaaliste kantide kehvale teede olukorrale on veel rida kante, kuhu kiire internet ei ole veel jõudnud. See on aga ettevõtluskeskkonna ja elukvaliteedi juures saanud esmaseks. Kiire interneti kättesaadavuse suurendamiseks nii ettevõtjatel kui avalikus kasutuses olevate hoonete valdajatel saaks kasutada toetusvõimalusi Infoühiskonna arengukava 2020 rakendusplaani 2014-2015 meetmetest: "Interneti kättesaadavuse suurendamineʺ; "Avaliku ja erasektori ühtse teenuste ruumi arendamine", "Digitaalse kirjaoskuse arendamine isikliku heaolu suurendamiseks", Meede ʺKõrgemate IKT-oskuste edendamineʺ, Meede ʺParemate avalike teenuste arendamine IKT abilʺ.
7. Piirkonnas on suvisel ajal mitmeid festivale ja muid tegevusi, loodud on Lottemaa ja mitmed atraktsioonid Pärnus. Siltidega „eravaldus“ pikitud PLPK rannajoon ei ole aga suuremas osas kuigi külalislahke ja juurdepääsetav. Vähe on parklaid, raskendatud on merele (kallasrajale) juurdepääs, vähe on võimalusi saada merele või kalastada, pole piisavalt viitasid ega ka infopunkte, mitte igal pool ei pakuta veel peredele sobivat majutust-toitlustust, napib kohalikke teenuseid. Niisiis on alustatud Romantilise rannatee kaubamärgi sisuga täimisel veel üksjagu ruumi, seda koostöös MTÜ Liivilahe Kalanduskogu ja turismiarendajatega.
8. PLPK paljudes kantides napib teenuseid, kuna need ei ole hõreda elanikkonna tõttu tasuvad. Rannikupiirkonnis on ülimalt terav sesoonsus (talvel vähe, suvel palju inimesi), metsakantides on elanikkond pidevalt kahanenud. Lahenduseks on kogukonna poolt korraldatavad kompleksteenused (küla või kandi teeninduskeskus) ja nutikaid transpordilahendused (tellimustransport, küla takso jms.). Vastavate teenuste korraldamine tõstaks elukvaliteeti, vähendaks elanike personaalseid kulutusi teenuse järel käimisel ja annaks kohapeal ka mõningast täiendavat hõivet.
9. **Seosed Pärnuga, tehniline infrastruktuur, teed**

Tegevuspiirkonda läbib oluline riigisisene ja rahvusvaheline maanteetransport Via Baltica ja tulevikus rajatav raudteetransport Rail Baltic raudteeliin. Pärnus on sadam ja lennujaam, mis loovad täiendavad võimalused ettevõtlusele. Teedevõrk on asustatud aladel piisav. Osa kõrvalteedest on kruusakattega, mis sügisel kevadel lagunevad ja millele rakendatakse massipiiranguid. Kogu ulatuses läbivadki PLPK piirkonda Esto- ja Eurovelo jalgrattamarsruudid.

PLPK tegevuspiirkonnas (tabel nr 9) on bussiliiklus üks-kaks korda päevas 13 kandis ja neljas polegi bussiühendust. Pärnumaal on käivitumas ühtne transpordikeskus, mis toob muutusi loodetavasti ka soodsaid muutusi ja uusi võimalusi ka hajaasustusest juurdepääsu keskustesse.

# Tabel 10. Bussiliikluse tihedus PLPK kantide lõikes (Allikas: Pärnumaa maakonnaplaneeringu teemaplaneering, Maakonna sotsiaalne infrastruktuur 2008-2015)

|  |  |  |  |  |  |  |
| --- | --- | --- | --- | --- | --- | --- |
| Busse päevas | Enam kui 10 korda | 6-10 | 3-5 korda | 2 korda | 1 kord | Bussi ei käi |
| Kante | 4 | 9 | 16 | 8 | 5 | 3 |
|  | Audru  Sauga  Võiste  Tammiste | Lindi  Aruvälja  Uulu  Häädemeeste  Kabli  Treimani  Kilingi-Nõmme  Tihemetsa  Kanaküla  1/5 Lodja | Kavaru  Seliste  Tõstamaa  Kastna  Saulepi  Varbla  Oidremaa  Jõõpre  Lavassaare  Saarde  Laiksaare  Massiaru  Tali  Veelikse  Tõlla  Soometsa | Paatsalu  Paadrema  Tõhela  Irta  Lõpe Koonga | Tarva  Mihkli  Kõima  Urge Laiksaare Soomra | Lodja  Jäärja  Manija  Kihnu |

PLPK piirkonna 46 kandist 32 on olemas avalikus kasutuses või kogukonnakeskusena toimiv seltsimaja, rahvamaja või külamaja ( vt Tabel 11). Mittetulundusühingud, kes on võtnud endale hallata külamaja ja osutavad avalikke, või kogukonna teenuseid, seisavad ülesande ees, kuidas suurendada toimetulekut kogukonnaliikmete vähenedes ning majandusolukorra halvenedes. Järjest aktuaalsem on külamajade muutumine polüfunktsionaalseteks päevakeskusteks, toetatud elamise keskusteks jms, et maksimaalsemalt kasutada olemasolevaid ruume, ning luua vajalikke kogukonnateenuseid või parendada kogukonnateenuste kättesaadavust. Innovaatilisi arukaid energiasäästu lahendusi on vaja rakendada nii avaliku sektori hoonetes kui kodumajapidamistes .

Piirkonna noorima elanikkonnaga Sauga vallas toimib kaasaegne polüfunktsionaalne noortekeskus Sauga ANK, kellel on potentsiaali olla ka kogu PLPK noortetubade tööd koordineeriv keskus seniste eri kantides olemasolevate noortetubadele: Võiste (Tahku Tare noortetuba), Tõstamaa (Tõstamaa rahvamaja noortetuba), Paadrema (Paadrema Külakeskuse piljardituba), Varbla (Varbla rahvamaja noortetuba) ja loodavate noortetubade võrgustikule.

Vaba aja aktiivseks kasutamiseks on piirkonnas erinevaid spordirajatisi, staadione, matkaradasid. Lisaks pakub palju aktiive puhkuse võimalusi mitmekesine loodusmaastik.

Kümme muusemi/muuseumituba aitab talletada kohalikku ajalugu ja on huvipakkuvateks objektideks külastajatele.

26 Raamatukogu pakub raamatukoguteenust ka kaugemates kantide kohalikele elanikele. Elanikkonna keskustesse koondumise jätkumisel muutub aktuaalseks avalikus kasutuses olevates hoonete polüfunktsionaalne kasutamine, kompleksete kogukonnateenuste pakkumine, koostöö ettevõtjatega.

Keskustest kaugemates kogukondades elukvaliteedi parendamisel on suur tähtsus kiirel *internetilevil.*

*Linnalähedastes valdades on valdade poolt ettevalmistatud tööstusalad, rajatakse taristuid. Keskusest kaugemates valdades vajavad mikroettvõtjad kaugtööks sobivaid ruume ja kiiret internetilevi.*

Tabel 11. **PLPK piirkonna kultuuri- ja spordirajatiste paiknemine ja perspektiiv (Allikas: Pärnumaa maakonnaplaneeringu teemaplaneering, Maakonna sotsiaalne infrastruktuur 2008-2015)**

|  |  |  |
| --- | --- | --- |
| Objektid | Kantide arv | Kandi nimi |
| Seltsimaja, rahvamaja, külamaja | 32 | Aruvälja, Audru, Jõõpre, Kihlepa-Soomra, Lindi, Lavassaare, Häädemeeste, Kabli, Massiaru, Soometsa, Treimani, Kihnu, Koonga, Lõpe, Oidremaa, Kanaküla, Kilingi-Nõmme, Tali, Tihemetsa, Sauga, Urge, Uulu, Võiste, Kastna, Manija, Pootsi, Seliste, Tõhela, Tõstamaa, Paadrema, Saulepi, Varbla |
| Noortekeskus, noortetuba | 5 | Võiste (Tahku Tare noortetuba), Sauga (Sauga ANK) Tõstamaa (Tõstamaa rahvamaja noortetuba), Paadrema (Paadrema Külakeskuse piljardituba), Varbla (Varbla rahvamaja noortetuba) |
| Spordisaal, võimla, skatepark | 18 | Audru, Jõõpre, Lindi, Häädemeeste, Massiaru, Treimani (Metsapoole kool), Kihnu, Koonga, Lõpe, Kilingi-Nõmme, Tali, Tihemetsa, Sauga, Uulu, Võiste, Tõstamaa, Tõhela (jõusaal), Varbla (Varbla rahvamaja) |
| Staadion | 6 | Audru (Audru Kool), Lindi (Lindi Kool), Häädemeeste, Kilingi-Nõmme, Tõstamaa (Tõstamaa Kool), Varbla (Varbla Kool) |
| Matkarada | 2 | Tõstamaa, Audru (Valgeranna, Pangamäe, Lavassaare), Varbla (Kolga), Koonga (Nedrema, Soontagana), Sauga (Tammiste), Tahkuranna(Jõulumäe), Häädemeeste (Rannametsa-Tolkuse, Kabli, Nigula), Saarde (Kilingi-Nõmme, Kärsu, Rae, Laiksaare) |
| Laste mänguväljak | 12 | Aruvälja, Audru, Jõõpre, Kihlepa, Lindi, Lavassaare, Häädemeeste, Lõpe, Oidremaa, Tõstamaa, Tõhela, Varbla |
| Raamatukogu | 26 | Aruvälja, Audru, Jõõpre, Kihlepa-Soomra, Lindi, Lavassaare, Häädemeeste, Kabli, Massiaru, Treimani, Kihnu, Koonga, Lõpe, Kilingi-Nõmme, Tali, Tihemetsa, Sauga, Urge, Uulu, Võiste, Manija, Pootsi, Tõhela, Tõstamaa, Saulepi, Varbla |
| Muuseum | 10 | Aruvälja (muuseumituba), Audru, Lavassaare (Raudteemuuseum, tükkturbamuuseum), Häädemeeste, Treimani (Talumuuseum), Kihnu, Võiste (Naarismaa talumuuseum, Saviaugu), Tõstamaa, Tõhela, Varbla, Koongas kooli muuseum), Sauga (Pulli küla Nasa) |

1. **Pärnu Lahe Partnerluskogu** **arengupotentsiaali analüüs ja VISOON 2020**

MTÜ Pärnu Lahe Partnerluskogu piirkond paikneb Eesti neljanda keskuse ja suvepeapealinna – Eesti tuntuima puhkepiirkonna Pärnu – vahetus läheduses. Asend on hea ka tööstusinvesteeringute saamiseks, seda läbivad Via Baltica ja planeeritav Rail Baltic, opereerivad sadam ja lennuväli. Piirkond evib märkimisväärseid loodus-, kultuuri- ja turismiressursse (vt. tabel 12). Teisalt, ehkki võrreldes ülejäänud Harjumaa-välise Eestiga üsna heas seisus, on PLPK elanikkond ikkagi kahanev: põhjuseks on avanenud EL tööturg ja Tallinn-Harju eelisarendamine nii väliskapitali kui ka riiklike investeeringute toel.

**Tabel 12. MTÜ Pärnu Lahe Partnerluskogu** **SWOT analüüs**

|  |  |
| --- | --- |
| Tugevused | Nõrkused |
| 1. Asukoht Eesti neljanda keskuse ja suvepeapealinna – Eesti esimese puhkepiirkonna Pärnu läheduses (kasvavad vood). 2. Hea asend: Via Baltica, planeeritav Rail Baltic, sadam, lennuväli. 3. Loodus-, kultuuri- ja turismiressurss: UNESCO kultuuripärand Kihnus, Lottemaa, Auto24Ring, golfiväljakud, looduskaitsealad, kultuuripärand jne). 4. Pärnu kolledžis turismi, teenindusmajanduse ja projektiõpe. 5. Eesti räimerikkaim piirkond, koostöö MTÜ Liivilahe Kalanduskoguga. 6. Romantilise Rannatee koostöövõrgustik. | 1. Elanike arvu sh. noorte vähenemine enamuses omavalitsustes koos kvalifitseeritud tööjõu äravooluga - sobiva tööjõu nappus. 2. Kohalike ressursside töötlemisaste madal. 3. Väikeettevõtjate madal investeerimissuutlikkus, madalad palgad ja raskused oma toodangu turustamisega, kesine omavaheline koostöö 4. Piirkond ei ole külastajatele piisavalt avatud: pääsud turismiobjektideni ja kallasrajani ning viidastamine puudulikud 5. Ühiskondlikud hooned on pool alakoormatud ja seetõttu kallid ülal pidada. 6. Sotsiaalne aktiivsus kohtadel kesine (suhteliselt vähe külaseltse). 7. Kaugemate kantide ääremaastumine ja vaesuse suurenemine: teenuste ahenemine ja kaugenemine. 8. Ühistranspordi korraldus ja kaugused ei võimalda igalt poolt Pärnus töö käia. 9. Kortermajad lagunevad (hind läheneb siin-seal nullile), samas on terav üüripindade puudus. 10. Omavalitsuste vähene osalus ettevõtluse arendamisel. |
| Võimalused (VÄLISED) | Ohud (VÄLISED) |
| 1. Globaalne (energeetiliste) ressursside ja toidu nappus ning pikaajaline hinnatõus – rakendada tuult, päikest, biomassi roheenergiaks, laiendada maakasutust. 2. Kasvavad Aasia turud puidule ja toidule. 3. RV kaubavoogude kasv - Via Baltica maantee ja planeeritav raudteetrass Rail Baltic. 4. Linnastumine ja rekreatiivse nõudluse kasv – suvitajate ja teise kodu elanike arvu kasv rannikutel. 5. Eesti ja Euroopa vananemine: tervise- ja hooldusteenuste nõudluse kasv. 6. Suburbaniseerumise trendi jätkumine: Pärnu jõukamad elanikud kolivad maale. | 1. Kõrgemad palgad Soomes ja Tallinnas – Pärnumaal suurim välistöötava tööjõu osakaal Eestis. 2. Euroopa ja Eesti majanduse kesine kasv – turud. 3. Ettevõtetel Vene-Ukraina turu kadumine. |

Lähimad aastad saavad olema kriitilised praegu Harjumaa ja Soome vahel pendeldavate töötajate – siinsete kinnisvaraomanike – edasises käitumises: kui suudetakse luua juurde uusi tasuvaid (tööstus)töökohti, siis tullakse tagasi. Vastasel juhul läheb suur osa kinnisvarast müüki, see ostetakse suvitajate poolt, mis muudab piirkonna veelgi sesoonsemaks.

PLPK on ühtlasi Eesti Leader gruppide seas üks heterogeensemaid, mis õigustab meetmete raames erinevate rõhuasetuste rakendamist. Siin on

1. kasvava elanikkonnaga Pärnu linna lähised vallad,
2. Eestis ühed hõredaimad metsa- ja soode piirkonnad, kus elanikkond jätkuvalt kahaneb, aga ka
3. üha teravamalt sesoonsed rannikualad, kuhu tuleb juurde turismiettevõtlust, teise kodu elanikke ja suvitajaid.

PLPK piirkonna tugevusi arvestades on siin arvestatavad võimalused tegevuspiirkonnas kahanemise peatamiseks ja kasvuks pööramisel. Esiteks tuntakse Pärnut Eestis ja kaugemalgi suvepealinnana, mis on paljudele soositud elamis- puhkepiirkond. Lonely planet kirjutab Pärnust:

*“Boasting golden-sand beaches, lush sprawling parks and a historic, picturesque centre, Pärnu is* ***Estonia's premier resort town.*** *On warm summer nights, young revellers pack the city's beachside bars and nightclubs, its cosy wine bars and outdoor cafés. By day, people head to the pleasant seaside, though Pärnu has first-rate museums and galleries, with colourful boutiques and shops sprinkled about Old Town.”*

Et samas on nii Eesti kui ka Euroopa elanikkond vananemas, siis on PLPKl suur võimalus saada jõukama spaadest lugu pidava rahva kasvavaid vooge lähedastest suurlinnadest Tallinnast, Helsingist, Riiast ja Sankt Peterburist (eelnimetet regioonide koguelanikkond ületab 10 miljonit!). Et paljud suurlinlased väärtustavad linnakeskkonna asemel just rahu ja vaikust, siis on PLPKs veel üksjagu ruumi pere- ja väikese grupi või kogukonna terviseparandamise ja puhkeruumidele ning loodusgiidi teenusele. Omakorda lubaks rekreatiivse rahvastiku kasv, neid – üldjuhul keskmisest jõukamaid inimesi – kaasata kohalikku arengusse kogukonna liikmete või ka äripartneritena. Igati asjakohane on liikuda edasi kogukondliku Romantilise Rannatee (RR) turismiarendusprogrammiga. Ilmselt ratsionaalne oleks RR liituda üle-lääne-eestilise ja Pärnumaalise turundustegevustega, nii nagu ka TÜ Pärnu kolledži juurde kujundatava sotsiaaltöö ja rehabilitatsiooni korralduse ja ettevõtlus ja projektijuhtimise keskustega, võimaldamaks ettevõtjate strateegilise võimekuse tõusu ja kõrgtasemel tootearendust.

Teiseks on PLPK maailma kasvavat ressursi, eriti toidu- ja energianappust arvestades võimalik **suurendada siinsete maaomanike tulu** ja kohapealset investeerimisvõimet. Kohalik maaressurss on veel alakasutuses, suurem osa toormest liigub piirkonnast välja toormena või vähetöödeldud kujul. Kohaliku roheenergia rakendamine ja pikas perspektiivis odav energia uutel tööstusaladel võimaldaks siinseid multimodaalseid transpordivõimalusi arvestades saada ka arvestavataid tööstusinvesteeringuid. Seda küll peaasjalikult Pärnus või selle lähedal, kus on võimalik leida töötajaid.

Kolmandaks. Piirkonna kasvav turismivoog ja osa-aja-elanikkonna kasv, aga ka võimalus globaalset turundada  **tekitab uusi nišše väiketootjatele**: kohapealsete maheviljelejatele ja toidutootjaile (sh. eriti kalakäitlejatele), puidu, masinate, käsitöö-, mööbli- ja (kodu)tekstiili tootjaile. Väiketootmine võimaldab hõivet kasvatada ka ääremaalistes kantides. Tootmis-turundusvõrgustike arendamisel on kriitiliseks ettevõtjate koostöö ja väikeettevõtjate juurdepääs laenuressursile. Ka peaks senisest märksa enam koostööd tehtama Pärnu kutseharidusasutuste ja loovmajanduskeskustega, kelle abil saaks PLPK ettevõtjad uusi töötajaid, tuge tootearendusel ja turundusel.

Neljandaks peaks PLPK Leader suunama enam tähelepanu senini hõrenevate piirkondade elanike aktiviseerimisele ja teenustega varustamisele. Turismi-sihtkohale on ülimalt tähtis turvalisus ja külalislahkus, mistõttu ei saa lubada osa piirkondade marginaliseerumist. Teisalt on ka puhkajad ja osa-aja elanikud üha enam huvitatud kohalikest toodetest ja teenustest, kooskäimiskohtadest, kus ühiselt aega viita või siis teenuseid saada. Era- ja ka avalikud teenused ei ole kahaneva elanikkonna aladel tasuvad, mistõttu **üheks lahenduseks on kogukonnateenused**, mida korraldavad inimesed ise, kuid mille käivitamiseks on vaja algtõuget investeeringu, toimiva mudeli juurutamise või elanike aktiviseerimise läbi. Ilmselt ratsionaalne on kogukonnateenuste arendamist ja pakkumist koordineerida, et vältida dubleerimist ja leida ühiselt kvaliteetsemaid teenuste pakkujaid. Toredate teenindajatega kogukonnakeskuste võrgustik saab ühtlasi toimida ka turisminfopunktide ja kohalike turismiettevõtete ning väiketootjate müügikohana. Kogukonnateenustest on välja kasvanud kogukonna- ja väikeettevõtted. Eestis on ka juba mitmeid kogukondi, kus kohalikud ennekõike turismi- ja põllumajandusettevõtjad osalevad teenuste pakkumisel kogukonnale soodustingimustel või heategevuslikus korras.

**5.1. Visioon 2020**

*„Aastal 2020 on Pärnu Lahe ümber Läänemere soosituim puhke- ja elamispiirkond. Romantilise rannateeTM ääres elab kokkuhoidev külalislahke rahvas, siin asuvad kuulsad kohalikku toitu pakkuvad söögikohad ja suviti toimuvad rahvarohked peod ja festivalid.“*

**4.2. PLPK tegevuspiirkonna strateegilised valdkonnad ja eesmärgid 2020**

Visioonist tulenevalt on PLPK-l kolm sihtvaldkonda:

1. **VALDKOND: Kohalikke ressursse väärindava mikroettevõtluse arendamine**
   1. Tegevuspiirkonda on loodud uusi ettevõtteid ja kõrgemapalgalisi, sh. pere- ja mikrofirmade töökohti.
   2. Piirkonna ettevõtete keskmine brutopalk on kasvanud Eesti keskmisest kiiremini.
   3. PLPK ettevõtjate valdkondlik koostöö on laienenud: ühinguid on juurde loodud ja nende liikmeskond on täienenud.
   4. Praktikatoetuste skeemi laialdasem rakendamine (ka tööstus-teenindusettevõtetes) on toonud uutesse niššidesse tegutsema uusi ettevõtjaid ja võimaldanud leida uusi töötajaid.- koostöös Pärnumaa Kutseõppekeskusega.
   5. PLPK piirkonnas on reaalkasutusse võetud uusi maid, kasvanud on taime-, lamba- ja veisekasvatustoodangu töötlemine.
   6. PLPKs rakendatakse kordades enam roheenergia tootmiseks tuult, päikest ja biomasse, piirkonna maaomanikele, aga ka kogukondadele laekuv tulu on märkimisväärselt kasvanud.
   7. Kohapealsete ressursside töötlusaste ja lisandväärtus on kasvanud.
   8. PLPK ettevõtted on loonud töised kontaktid disaini- ja arendusfirmade ning ülikoolidega: turundus-, teenuste- ja tootearenduse ning töötajate koolitusmahud on oluliselt kasvanud.
   9. Arenenud on ettevõtluskeskkonnale oluline infrastruktuur: lairibaühendused vms.
2. **VALDKOND. Romantilise Rannatee koostöövõrgustik**
   1. Romantiline Rannatee **(RR)** piirkond on tuntud rahvusvaheliselt ja siseriiklikult (koostöös Lääne Eestiga).
   2. RR kaubamärki kasutatakse valdava enamuse kohalike ettevõtete toodangul ja teenustel.
   3. Kogukondade ühisüritused on lingitud Romantilise Rannatee tegevustega.
   4. Välja on arendatud aastaringsed omanäolised RR teenuste paketid, ning kohaspetsiifilised tooted ja teenused.
   5. Huvipõhine (nt kohalik toit, loovmajandus) otse tootjalt tarbijale (OTT) ühistegevus on laienenud.
   6. Rannapiirkonnad on paremini juurdepääsetavad, rajatud parklad, viidad ja pääsud kallasrajani.
   7. Koostöös MTÜ Liivi Lahe Kalanduskoguga arendatakse kohaliku toidu temaatikat, MTÜ Rohelise Jõemaaga kvaliteetne kohalik toit lasteasutustele.
3. **VALDKOND. Aktiviseerunud on kohalike elanike** **koostöö ja paranenud teenused.**
   1. Arendatud on süsteemselt vajaduspõhiseid kogukonnateenuseid ja loodud nende elektrooniline infopank PKPK kodulehel.
   2. Avalikes kasutuses olevates hoonetes on olemas vajalikud tehnilised vahendid kogukonnateenuste osutamiseks.
   3. Külamajadesse on kohandatud ka äritegevuseks ja kaugtööks sobivaid ruume, kus kohaliku ettevõtjad ja kaugtöölised saavad kohtumisi korraldada ja sotsialiseeruda.
   4. Kogukondade tegevustesse on kaasatud enam noori ja osikuid (osa-aja-suve-elanikke).
   5. Noorsootöö (seltsitegevus, klubid jms) on aktiivsemalt seotud kohalike ettevõtetega.
   6. Noortel on paremad elamistingimused (üürikorterid).
   7. Piirkonna eakatele on korraldatud avahooldus, kogukonnakeskuste põhised päevakeskused ja tervise-hooldusteenused koostöös KOV-dega.
   8. Kaugemate kantide elanikele on tagatud nutikate transpordilahendusega juurdepääs suuremate keskuste teenustele ja töökohtadele koostöös Pärnumaa transpordikeskusega.
   9. Paranenud on mittetulundusühingute finantsiline jätkusuutlikkus.

Siia vahele Meetmed, mis koolituse materjalides eraldi.

**Strateegia rahastamiskava**

Planeeritav eelarve ja jaotus meetmete kaupa koos selgitustega

Tänase eelarve planeerimise lähtekoht on hinnang, et eelarve maht uuel perioodil on võrreldavas suurusjärgus eelmise perioodi eelarvega 0,5 miljoni võrra suurem. Kui tegelik eelarve muutub rohkem kui 10%, siis peame vajalikuks finantsressursside jaotuse üle vaadata ning vajadusel viia sisse vajalikud täiendused.

Meetmete elluviimise eelarve moodustab 80% kogu eelarvest, millest 20% on tegevusgrupi strateegia elluviimise kulud.

Järgnevas tabelis on kajastatud meetmete elluviimise eelarve jagunemine meetmete vahel ning

Omafinantseeringumäärad.

|  |  |  |  |
| --- | --- | --- | --- |
| Meede | Osakaal eelarvest, % | Toetus, % | Omafinantseering, % |
| Meede1 Ettevõtluse arendamine ja mitmekesistamine. | 50% | 60,00% | 40,00% |
| Meede2 Aktiivne Kogukond | 30% | 90% | 10% |
| Meede3 Ühisprojektid Romantilise Rannatee turundusstrateegias. | 25% | 90% | 10% |

Maapiirkonnas elu edendamisel on oluline ettevõtluse arendamine, millele suuname 50%

Mittetulundussektori osakaal eelarvest on samuti 50%, mis omakorda jaguneb

Järgmiselt:

* Aktiivne kogukond
* Ühisprojektidega Romantilise Rannatee turundusstrateegia ellu

Tegevuspiirkonna ühisprojekt aitab kaasa kogu piirkonna tuntusele, maaturismi arengule ja kohalike toodete müügivõimaluste suurenemisele, elukvaliteedi paranemisele maapiirkonnas ning annab väljundi kohalikele kogukondades arenevale loomemajanduse toodete ning kohaliku toidu turundamisele.

1. Koos Lavassaarega [↑](#footnote-ref-1)
2. [↑](#footnote-ref-2)